AgustaWestland AW139

AgustaWestland AW139 on AgustaWestlandi (varem ka Agusta) Itaalias loodud üldotstarbeline kahemootoriline keskmise raskusklassi otsingu- ja päästekopter, mida ehitatakse ka Ameerika Ühendriikides ja pannakse koosteosadest kokku ka Venemaal.
Esialgu arendas Agusta kopterit koostöös Belliga, tähistuseks oli Agusta-Bell AB139. Pärast Belli loobumist projektist ning Agusta ja Westlandi ühinemist 2000. aastal AgustaWestlandiks sai kopteri uueks tähiseks AW139.
Üldist.
AW139 kopteril on kaks Pratt &amp; Whitney PT6C-67C gaasiturbiinmootorit. Kopter koostatakse eri konfiguratsioonides, sealhulgas politseikopter, meditsiinikopter, VIPide transpordikopter, otsingu- ja päästekopter, avamere naftaplatvormide tugiteenistuse kopter. 
Kopter tegi esmalennu Itaalias Varese provintsis Cascina Costas (Samarate fraktsioon) 2001. aasta 3. veebruaril. Esimene seeriatootmise kopter valmis 2002. aasta 24. juunil. Enam kui 740 tellitud kopterist on üle antud 600 kopterit (2013. aasta oktoobri seisuga). 
Disain ja arendus.
Agusta Westland AW193 disainimist ja välja arendamist alustati 1997. aastal Itaalias, kopteritootja Agusta ja helikopterite tootja Bell Huey koostööna. Projekti ajendiks oli vahetada välja vanad Bell Huey kopterid, mida Bell Huey ehitas siiani Agusta litsentsiga. Projekti eesmärgiks oli ehitada kaks erinevat õhusõidukit: klassikaline kopter ning kaldrootoriga õhusõiduk. AW193 esmalend toimus 2001. aastal 3. veebruaril Itaalias Cascina Costas. 2022. aasta seisuga toodetakse AW193 koptereid Itaalias, USAs ja Venemaal.
Eesti Politsei- ja Piirivalveameti kasutuses olevad kopterid.
Eesti Politsei ja Piirivalveametil on kasutuses kolm AW193 kopterit. Nende meeskond koosneb kuni neljast isikust – kahest piloodist, pinnalpäästjast ja vintsioperaatorist. Kopterid on konfigureeritud teostama otsinguid, kiirabi, patrull-lende ja päästetöid merel ning maismaal. Konfiguratsioonid sisaldavad näiteks vintsi, liuglükanduksi külgedel ja soojuskaamerat. Kopterid suudavad pardale võtta kuni 11 reisijat ning lennuaeg on kuni 210 minutit.
Tehnilised andmed ja hooldus.
AW139 kopteril on kaks Pratt ja Whitney PT6C-67C gaasiturbiinmootorit. Kokku toodavad mootorid 2284 kW ("3062 hp"). Kopteri maksimaalne lennukiirus on 310 km/h ja kruiisikiirus on 306 km/h. Lennukaugus on 1061 km ning maksimaalne õhus viibimise aeg on 5 tundi ja 13 minutit. Suurim lubatud lennukõrgus on 6096 m. Olenevalt konfiguratsioonist on võimalik pardale võtta kuni 15 inimest. 
Agusta Westland AW139 kere inspektsioon toimub 300, 600, 1200 ja 2400 lennatud tunni järel või iga 12, 24, 48 kuu möödudes. Agusta Westland AW139 mootorite inspektsioon toimub 300, 600, 900 lennatud tunni järel. Mootori kapitaalremont tuleb teostada peale 5000 lennutundi.
 8 × AW139
 2 × AW139
 6 × AW139
 10 × HH-139A
 2 × VH-139A VIPide transpordiks, 1 kopter on juba üle antud
 kõik tellitud 18 kopterit on üle antud
 3 × AW139 (otsingu- ja päästekopter)
 1 kopter tellitud, optsioon veel 2 tellimiseks
 2 kopterit VIP-ide transpordiks
 5 kopterit
 3 kopterit
 3 kopterit
 3 kopterit
 8 kopterit
 2 kopterit, alates 2008
 4 kopterit
 2 kopterit ekspluatatsioonis, kokku tellitud 8 kopterit
 2 kopterit
 11 kopterit
 3 kopterit
 9 kopterit
 tellitud 8 kopterit (2013)
 35–49 kopterit, alates 2011
 2 kopterit
 2 kopterit tellitud